stanford-oval/wikipedia huggingface dataset:
כהני פינחס
רקע > בסיס אידאולוגי

לאחר ניצחון התנועה לזכויות האזרח בראשות מרטין לותר קינג, עמדות גזעניות גלויות ובוטות נעלמו מן השיח הפוליטי הממוסד בארצות הברית, ועמן גם ההצדקות שנשאבו מסיפור פינחס. אולם בחוגי הימין הקיצוני ממשיך סיפור פינחס להופיע בתדירות גבוהה, כהצדקה לגזענות בכלל ולאלימות גזענית בפרט. כך למשל הכומר קית (Pastor Keith) כתב באתר של Imperial Kludd (אחת מהסתעפויות הקו-קלוקס-קלן): [דרוש מקור]
האל ברא כל מין למינהו. כשם שגורילה אינו מזדווג עם שימפנזה, כך אין סיבה שאדם לבן יזדווג עם גזעים אחרים...קיראו את ספר במדבר כ"ה וראו מה קרה לעמו של אלוהים כאשר הפרו את חוקי הטבע שהוא קבע להם ונאפו עם נשים מדייניות... פנחס עשה זאת מאהבת האל וחוקי האל, האל ראה זאת והפסיק את המגפה.
באתר של הארגון הגזעני "צלב הכוכב" (Crosstar) מופיע שיר בשבחו של "הגיבור" כריס קיים שנלחם בשחורים, כאשר בשיר יש קטע המדבר בשבחו של "פינחס הידוע לתהילה מן התנ"ך ואשר אותו ברך האל בשל מלחמתו בערבוב הגזעים", ואילו באתר של ארגון המתקרא "השקט המבורך" נכתב כי "הנוצרים האמריקאים צריכים לבחור בין לעזוב את ארצות הברית לבין להילחם במוסלמים ברוחו של פינחס".[דרוש מקור]
וולטר תודי (Walter E. Thody), אחד ממייסדי הקבוצה הנ"ל ב-1990 המרַצה כיום מספר מאסרי עולם מצטברים, כתב ב-1997 מאמר בו טען כי "כהן פינחס הוא כל גבר המבצע ביוזמתו האישית פעולות המיועדות להוציא לפועל את משפט האל כנגד אלה המפרים את חוקיו" . המילה "גבר" הודגשה על ידי הכותב; הארגון, כעמדה עקרונית ואידאולוגית, אינו מקבל נשים לשורותיו.[דרוש מקור]
רקע > פעולות אלימות המיוחסות לכהנים ותומכיהם

בדנוור שבקולורדו יצא שדרן רדיו אנטי נוצרי ממכוניתו ונתקל במטר כדורים. בצפון קרולינה נכנסו גברים לבר פורנו הומוסקסואלי, ירו בנוכחים בו ושרפו את הבר. במערב התיכון נורו זוגות בין-גזעיים בזה אחר זה בידי צלף. בסיאטל התפוצצה פצצה בקולנוע המציג סרטים פורנוגרפיים. במדינת וושינגטון נשדדה מכונית ברינקס והכסף הועבר למימון פעולות נוספות נגד הממסד. בלואיזיאנה הוצתו ספינות דיג של וייטנאמים. בוושינגטון נורו למוות פרוצה לבנה והסרסור השחור שלה.[דרוש מקור]
התנגדות נוצרית ל"כהנים"

הכומר האוונגליסטי טד ויילנד (Ted R. Weiland) כתב ספר התוקף בחריפות את "כהני פינחס" וטוען כי מדובר ב"בריוני פינחס" ולא בכהנים (Phinehas Hoods, not Priesthood) כי "הכהונה" בה מדובר בספר במדבר מיועדת אך ורק לצאצאיו הביולוגיים של פינחס המקראי וכי פינחס ביצע את מעשהו על פי הנחייתו של משה, שהיה המנהיג הפוליטי והרוחני של בני ישראל, ועל כן המעשה אינו יכול לשמש הצדקה ולגיטימציה למי שעושה מעשים אלימים על דעת עצמו.
בארץ ישראל

ללא קשר להתארגנויות בארצות הברית, בשנות הארבעים פעלה בארץ ישראל התארגנות מחתרתית של יהודים בשם "בני פינחס", שמטרתה הייתה למנוע מבנות ישראל לקיים קשרים עם "חיילים זרים (הכוונה לחיילים הבריטים שהיו מוצבים בארץ ישראל במסגרת המנדט הבריטי).
הערות שוליים

1 2  ADL, Richard Kelly Hoskins, www.adl.org, ‏נצפה ב: https://web.archive.org/web/20130116133517/http://www.adl.org/learn/ext_us/Hoskins.asp?LEARN_Cat=Extremism&LEARN_SubCat=Extremism_in_America&xpicked=2&item=Hoskins
↑  Richard Kelly Hoskins, Vigilantes of Christendom: The History of the Phineas Priesthood, First Edition, Virginia Publishing Co., 1997-01-01, ISBN 978-1-881867-05-0. (בenglish)
↑  Buford Furrow | Murderpedia, the encyclopedia of murderers, murderpedia.org
↑  Phineas Priesthood, Southern Poverty Law Center (באנגלית)
↑  Abby Ohlheiser, Elahe Izadi, Police: Austin shooter was a ‘homegrown American extremist’, washingtonpost, 1 דצמבר 2014
↑  ראו כאן
↑  אוסף מסמכים של מכון ז'בוטינסקי,'"`UNIQ--nowiki-0000000B-QINU`"'כרוז אזהרה לבנות המקיימות קשרים עם הבריטים.(בחתימת "בני פנחס")'"`UNIQ--nowiki-0000000B-QINU`"'(עמ' 38), באתר מכון זבוטינסקי, ‏נצפה ב-15 ינואר 2024כיוון=ימין
קרל פילקינגטון

| --- | --- |

 לידה:  23 בספטמבר 1972 (בן 52) סייל, הממלכה המאוחדת 
 מדינה:  הממלכה המאוחדת הממלכה המאוחדת
 השכלה:  Ashton-on-Mersey School 
 תקופת הפעילות:  מ-1998 
 קישורים חיצוניים
 פייסבוק:  KarlPilkington
 טוויטר (X):  karlpilkington, KarlPilkington
 karlpilkington.co.uk
 
קרל פילקינגטון (באנגלית: Karl Pilkington; נולד ב-23 בספטמבר 1972) הוא פודקאסטר, סופר ומפיק רדיו בריטי. עיקר פרסומו נובע מהגשתו המשותפת של המופע של ריקי ג'רווייס ברשת xfm London בין השנים 2001 ל-2005 ולאחריה סדרת הפודקאסטים והסדרה המצוירת ברשת HBO. הוא גם היה מושאה של סדרת הטיולים "אדיוט בחו"ל" ברשת sky1, ששודרה גם בקנדה אוסטרליה וארצות הברית ברשתות שונות.
ראשית חייו

קרל פילקינגטון נולד והתחנך במנצ'סטר, אנגליה. ריקי ג'רווייס ושותפו סטיבן מרצ'נט יצרו קשר עם בית ספרו של פילקינגטון לאחר שיחה בזמן תוכניתם XFM, נודע להם כי קרל נבחן בבחינת בגרות אחת בלבד, בהיסטוריה בה השיג ציון 60, קרל היה מופתע ונזעם לנוכח עובדה זו שכן זכר כי נכח ביותר מבחינה אחת. כישלון להרשם הועלה על ידי ג'רוויס ומרצ'נט כהסבר אפשרי.
קריירה מוקדמת

פילקינגטון עבד כמפיק ברשת XFM במשך מספר שנים, כשהחל לעבוד במופע של ריקי ג'רווייס בימי שבת בבוקר, היה זה בתפקיד של מאחורי הקלעים בלבד. כשג'רוויס ומרצ'נט החלו להזמינו להשמיע הערות מוזרות בתוכניתם, יצאה לאור אישיותו הבלתי רגילה. תוך זמן קצר, קרל הפך לאלמנט המרכזי בתוכנית וכמות משמעותית של זמן אוויר הוקדשה למחשבותיו בנושאים שונים, כמו גם סיפורים מתקופת ילדותו.
פרסומו

כתוצאה מהופעותיו במופע של ריקי ג'רווייס נהיה קרל פילקינגטון מפורסם בעל עדת מעריצים. הוא הוזכר תכופות בראיונות שהעניק ג'רוויס לתקשורת והיה פעמים רבות מושא למתיחות מצדו של ג'רוויס. לאחר שאמר "אוכל לאכול פין בלילה" (בהקשר לתוכנית הריאליטי "אני מפורסם...הוציאו אותי מכאן" בה משתתפים אכלו פין של קנגורו) עודד ג'רוויס את מאזיניו לסמפל משפט זה וליצור ממנו מיקס או שיר דאנס וצורך מסיבות במועדוני לילה, מה שקרה ומאז, המשפט אף הודפס על חולצות טי ומגוון פריטים. פילקינגטון ייצר עוד מספר ציטוטים שיצרו תהודה באינטרנט, רויטרס התייחסה אליו כ"תופעה" שייצרה "היסטוריה אינטרנטית". ג'רוויס אמר מספר פעמים שהמטרה שלו היא לפרסם לעולם את קרל.
ב-2012 שיחק גם בסדרה "דרק" עם ריקי ג'רווייס.
בשנת 2022 שיחק בסדרת הדרמה "הנוכל, אשתו והסירה" שיצר כריס לאנג עבור רשת ITV וזו מבוססת על היעלמותו האמיתית של ג'ון דרווין שביים את מותו וחזר לאחר שנים בהן נחשב כמת.
בשנת 2023 ביצע הופעת אורח בתור סימון בסדרת הדרמה-קומית "Rain Dogs" של רשת HBO בשיתוף עם BBC One.
בשנת 2024 גילם את מאט נאביל בסדרה הבלשית "לודוויג" (אנ') של ה-BBC One.
דייזי הגרד

| --- | --- |
אין תמונה חופשית
 לידה:  22 במרץ 1978 (בת 46) לונדון, אנגליה, הממלכה המאוחדת 
 שם לידה:  Celia Daisy Morna Haggard 
 מדינה:  הממלכה המאוחדת 
 תקופת הפעילות:  מ-1996 
 מקום לימודים:  האקדמיה למוזיקה ולאמנויות הדרמה של לונדון  בית הספר לבנות "ג'יימס אלן" 
 פרופיל ב-IMDb
 
סיליה דייזי מורנה הגרד (באנגלית: Celia Daisy Morna Haggard; נולדה ב-22 במרץ 1978) היא שחקנית בריטית.
ביוגרפיה

הגרד נולדה בלונדון. היא בתו של במאי הקולנוע פירס הגרד (אנ') ואשתו אנה סלובסקי. היא גדלה בדאליץ' שבדרום לונדון ולמדה בבית הספר לבנות "ג'יימס אלן". סבה היה השחקן סטיבן הגרד (אנ') ואביו היה אחיין של הסופר הנרי ריידר הגרד.
קריירה

הופעת הבכורה של הגרד בטלוויזיה הייתה בשנת 1996 בפרק מסדרת סיפורי המסתורין של רות רנדל ברשת ITV, שביים אביה. פירס הגרד ביקש מבתו לעזור לו במבחני בד, והציע שתקרא יחד עם הנבחנים. לאחר מכן סיפרה שמכיוון שהיא דיסלקטית "הוא היה צריך לעבוד איתה כך שלא תקלקל את הבחינה עבור השחקן שקורא איתה". במהלך הבחינות רצה המפיק לבחון את הגרד עצמה, על אף התנגדותו של אביה שלא רצה שבתו תעסוק במשחק.
אחרי כן למדה הגרד באקדמיה למוזיקה ולאמנויות הדרמה של לונדון. היא הופיעה בתוכנית המערכונים של ערוץ BBC Three בשם "Man Stroke Woman" ובסיטקום של ערוץ 4 "מחלקה אלטרנטיבית" שיחקה בתפקיד אמי. עוד הופיעה בתפקיד אחות בפרק בסדרה "פיפ שואו" ובקומדיה "פסיכוויל" פרי עטם של כותבי "ליגה של גברים" סטיב פמברטון וריס שירסמית', בתפקיד שחקנית פנטומימה. בסיטקום "The Persuasionists" של ערוץ BBC2 שיחקה בתפקיד אֵמָה.
ב-2008 שיחקה הגרד בתפקיד מיס סטיל, אחותה הבכורה של לוסי סטיל, במיני-סדרה "תבונה ורגישות" עיבוד לרומן מאת ג'יין אוסטן. עוד ב-2008 הופיעה בתפקיד דונה מיטשל בפרק בעונה השנייה של הסדרה "אפר לאפר".
בקולנוע השתתפה הגרד בשניים מסרטי הארי פוטר בתפקיד קול המעלית במשרד הקסמים, ב"הארי פוטר ומסדר עוף החול" ובסרט "הארי פוטר ואוצרות המוות". ב-2010 הופיעה הגרד בסרט הטלוויזיה "Abroad" של CBC (אנ') בתפקיד פופי יאנג.
הגרד שיחקה בתפקיד סופי בפרק "הדייר" בסדרת המדע בדיוני "דוקטור הו" (לצדו של ג'יימס קורדן). היא גילמה שוב את הדמות בעונה השישית של הסדרה בפרק "Closing Time".
ב-2010 כיכבה הגרד בסרט העצמאי הבריטי "Honeymooner". היא שיחקה לצדם של בן וילבונד ולורה סולון בסרט הקצר "Tooty's Wedding" שהוקרן ב-2012 בפסטיבל הסרטים סאנדנס. ב-2011 החלה להופיע בסדרה הקומית "אפיזודס" בהפקת ה-BBC ושואוטיים. עוד באותה שנה שיחקה בתפקיד אורח בפרק "Echoes of the Dead" בסדרה "רציחות במידסומר", ובספיישל חג המולד של הסדרה "Outnumbered".
על במת התיאטרון שיחקה הגרד בין השאר בתיאטרון המלכותי הלאומי, ובתפקיד בקי שו במחזה באותו שם מאת ג'ינה ג'ונפרידו (אנ') בתיאטרון אלמיידה.
ביולי 2012 החלו שידור הסדרה "Parents" בערוץ Sky1 בה שיחקה הגרד בתפקיד כריסי, אחותה של הדמות הראשית ג'ני (בגילומה של סאלי פיליפס).
ב-2013 שיחקה הגרד בקומדיה הרומנטית הבריטית "שנה גג" לצדה של רוז ביירן, וגילמה את לינדה, קולגה של נאט.
ב-2012 החלה לשחק בתפקיד סם בסיטקום "הדוד" של ה-BBC. היא המשיכה לשחק בעונה השנייה של הסדרה, כמו גם בעונות הבאות של הסדרה "אפיזודס".
הערות שוליים

↑  '"`UNIQ--templatestyles-00000000-QINU`"'"James Allen's Girls' School". guidetoindependentschools.com. אורכב מ-המקור ב-2011-02-02. נבדק ב-2010-06-12.
1 2 3 4 5  '"`UNIQ--nowiki-00000007-QINU`"' Horatia Harrod, ‏Daisy Haggard interview, The Telegraph, 16 March 2011
1 2  '"`UNIQ--templatestyles-00000005-QINU`"'"Daisy Haggard". BBC. 2011. נבדק ב-23 באפריל 2011. {{cite web}}:  (עזרה)
↑  '"`UNIQ--templatestyles-00000009-QINU`"'"Miss Steele, played by Daisy Haggard". PBS. נבדק ב-2010-06-12.
↑  '"`UNIQ--nowiki-0000000B-QINU`"' Gavin Fuller, ‏Doctor Who review: The Lodger, The Telegraph, 11 June 2010
↑  '"`UNIQ--templatestyles-0000000D-QINU`"'Mann, Andrea (15 בדצמבר 2011). "British Comedy Short 'Tooty's Wedding' Is Sundance-Bound (EXCLUSIVE CLIP)". Huffington Post UK. Aol (UK). נבדק ב-15 בדצמבר 2011. {{cite web}}:  (עזרה)
| --- | --- |
בקרת זהויות :  NLI: 987011827758705171  BnF: cb16914625q (data)  ISNI: 0000 0004 3071 3597  LCCN: no2014004683  MusicBrainz: 789c7959-8e7d-414b-85a3-da4d2b76aca7  VIAF: 83149106190968491497   WorldCat (עם VIAF): 83149106190968491497
מייקל הוגאן

| --- | --- |
מייקל הוגאן בקומיק קון, ניו יורק, 2008
מייקל הוגאן בקומיק קון, ניו יורק, 2008
 לידה:  13 במרץ 1949 (בן 75) קירקלנד לייק, קנדה 
 מדינה:  קנדה 
 תקופת הפעילות:  מ-1978
 מקום לימודים:  בית הספר הלאומי לתיאטרון של קנדה 
 בן או בת זוג:  סוזן הוגאן 
 צאצאים:  גבריאל הוגאן 
 מספר צאצאים:  3 
 פרסים והוקרה:  פרס ג'מיני (1991) 
 פרופיל ב-IMDb
 
מייקל הוגאן (באנגלית: Michael Hogan; ‏נולד ב־13 במרץ 1949) הוא שחקן קולנוע קנדי, המוכר בשל תפקידו כקולונל סול טיי בסדרה "בטלסטאר גלקטיקה".
הוגאן נולד בקירקלנד לייק שבאונטריו שבקנדה. נשוי לשחקנית סוזן הוגאן.
פילמוגרפיה

| שנה | סרט | דמות |  |
| --- | --- | --- | --- |
| 1978 | High-Ballin'‎ | רג'י |  |
| 1980 | Klondike Fever | ויל ראיין |  |
| 1981 | Gas | גידו וספוצ'י |  |
| 1982 | Deadly Eyes | שוטר ברכבת התחתית |  |
| 1985 | The Peanut Butter Solution | בילי |  |
| 1986 | Lost | בוב |  |
| 1988 | Palais Royale | סרג'נט לאונרד |  |
| 1988 | Cowboys Don't Cry | רון גריידי |  |
| 1990 | Stella | בילי |  |
| 1991 | Diplomatic Immunity | ג'ק בדיאנסקי |  |
| 1991 | Solitaire | אל |  |
| 1991 | Clearcut | באד ריקטס |  |
| 1992 | The Visit | בריסטול | סרט קצר |
| 1992 | אהבה על קרח דק | דוקטור |  |
| 1994 | I Love a Man in Uniform | בלש |  |
| 1994 | Road to Saddle River | לואיס |  |
| 1995 | Soul Survivor | דונלד |  |
| 2000 | Marine Life | האמפרי |  |
| 2001 | Gasline | קני | סרט קצר |
| 2004–2009 | בטלסטאר גלקטיקה | קולונל סול טיי | סדרת טלוויזיה |
| 2006 | בטלסטאר גלקטיקה: ההתנגדות | קולונל סול טיי | סדרת רשת |
| 2005 | A Simple Curve | ג'ים |  |
| 2008 | כשהעולם עמד מלכת | גנרל |  |
| 2010 | Confined | פיץ וולפראם |  |
| 2010 | Hunt to Kill | לוסון |  |
| 2011 | Under | פרנק | סרט קצר |
| 2011 | Pleased to Meet You | בוב | סרט קצר |
| 2011 | ירח אדום | הריב |  |
| 2011 | Hypoxia | קפטן | סרט קצר |
| 2011 | Searching for Sonny | פיידן |  |
| 2012 | By My Side | ראסל גראנט | סרט קצר |
| 2014 | Balls Out | מר אלברכט |  |
| 2020 | סוניק – הסרט | מפקד בחיל האוויר |  |
| 2020 | The Devil Has a Name | שופט |  |
עוזי פוגלמן

נשיא המדינה ראובן ריבלין, מקבל לידיו את תוצאות הבחירות הרשמיות לכנסת ה-24 מידי יו"ר ועדת הבחירות, שופט בית המשפט העליון, השופט עוזי פוגלמן, מרץ 2021
עוזי פוגלמן (נולד ב-6 באוקטובר 1954) הוא משפטן ישראלי אשר שימש כמשנה לנשיא בית המשפט העליון וכממלא מקום נשיא בית המשפט העליון. כיהן גם כיושב ראש ועדת הבחירות המרכזית לכנסת ה-24.
ביוגרפיה

פוגלמן נולד בתל אביב לאם ילידת תל אביב ולאב ניצול שואה. בשנת 1972 סיים את לימודיו התיכוניים בבית הספר עירוני א' בתל אביב במגמה מתמטית-פיזיקלית. בין השנים 1972–1975 שירת בצה"ל ביחידת שדה במסגרת הנח"ל ולחם במלחמת יום הכיפורים בחזית המצרית. ב-1979 סיים את לימודיו לתואר ראשון בפקולטה למשפטים של אוניברסיטת תל אביב, ב-1980 הוסמך כעורך דין, וב-1982 החל לעבוד בפרקליטות המדינה – תחילה במחלקה הפלילית, ומאוחר יותר במחלקת הבג"צים, שבראשה עמד החל מ-1995.
בשנת 1985 סיים לימודי מוסמך למשפטים באוניברסיטה העברית בירושלים.
בשנת 1990 סיים לימודי מוסמך במינהל ציבורי באוניברסיטת הרווארד בארצות הברית, במסגרת התוכנית של קרן וקסנר.
ב-14 בנובמבר 2000 מונה לשופט בבית המשפט המחוזי בתל אביב. ניהל דיונים רבים בבית משפט זה בשבתו כבית משפט לעניינים מינהליים. ב-2004 היה אחד משלושת המועמדים עליהם המליצה הוועדה המקצועית-ציבורית להצעת מועמדים למשרת היועץ המשפטי לממשלה, לצד דוד חשין ומני מזוז, שנבחר לבסוף לתפקיד.
ב-1 באפריל 2007 מונה, יחד עם השופט יוסף אלון, לכהן כשופט בפועל (מינוי זמני) בבית המשפט העליון, כהונה שנמשכה עד 31 במרץ 2008. ב-23 באוגוסט 2009 נבחר על ידי הוועדה לבחירת שופטים למינוי קבוע בבית המשפט העליון, וב-14 באוקטובר 2009 החל לכהן בתפקיד. החל מ-18 בספטמבר 2017 פוגלמן משמש גם כיושב ראש ועדת האתיקה לשופטים.
ב-26 במאי 2020 מונה ליושב ראש ועדת הבחירות המרכזית לקראת הבחירות לכנסת העשרים וארבע. החל מ-30 באוגוסט 2020 ועד ל-29 באוגוסט 2023 כיהן פוגלמן כחבר הוועדה לבחירת שופטים.
החל ממאי 2022 פוגלמן כיהן כמשנה לנשיא בית המשפט העליון.
לפי שיטת הסניוריטי היה פוגלמן צפוי להתמנות לנשיא בית המשפט העליון, אך עקב רצונו שלא להתמנות לשנה אחת בלבד ויתר על המועמדות לטובת השופט יצחק עמית. פוגלמן הוא השופט השני שוויתר על תפקיד נשיא בית המשפט העליון (לפניו היה זה אליעזר ריבלין אשר ויתר על התפקיד לטובת אשר גרוניס ב-2012). עם זאת, מכיוון ששר המשפטים, יריב לוין, נמנע מלכנס את הוועדה לבחירת שופטים, פוגלמן, שהיה המשנה לנשיא, שימש כממלא מקום נשיא בית המשפט העליון לאחר פרישתה של הנשיאה אסתר חיות ב-16 באוקטובר 2023. הוא כיהן בתפקיד ממלא המקום עד לפרישתו ב-6 באוקטובר 2024, אז הוחלף על ידי יצחק עמית.
פוגלמן נשוי לליאורה ולהם בן ובת.
פסיקתו

בתחום המשפט הציבורי נחשב פוגלמן לשופט אקטיביסט וליברלי.
פסיקתו > פסיקות בולטות

בשנת 2010 קבע כי גביית מיסים במחסומים משטרתיים איננה חוקית, בהיעדר הסמכה מפורשת בחוק.
בפרשת סרן ר', שבה הגיש סרן ר' תביעת לשון הרע נגד העיתונאית אילנה דיין והתוכנית "עובדה", קבע כי לא פגעה בשמו הטוב של סרן ר'. פוגלמן קבע את עקרון האחריות העיתונאית, ופסק שדיין עמדה ברף הדרוש.
פסיקתו > הגירה

השופט פוגלמן עסק רבות בנושאי ההגירה לישראל. נשיאת בית המשפט העליון, דורית ביניש, הסמיכה אותו לטפל בבקשות רשות ערעור בנושאים מינהליים בהיותו מומחה במשפט מינהלי, בין השאר לאור עברו כראש מחלקת הבג"צים בפרקליטות. בתפקידו זה, הוא ועמיתתו השופטת דפנה ברק ארז טיפלו בכ-96% מבקשות רשות הערעור בנושאי הגירה ממאי 2012 עד שנת 2020, וקבלו את הערעורים בכ-22% מבקשות רשות הערעור. בהליכים אלו קבע פוגלמן בין השאר ששר הפנים איננו מוסמך לדחות על הסף בקשות של עובדים זרים שהוגשו באיחור רק בגלל שהוגשו באיחור ובקשות לעבוד במקום הנמצא מחוץ לאזור שנקבע ברישיון על פיו נכנסו לישראל.
בשנת 2013 קבע השופט פוגלמן שבקשה להכרה בשוהה בלתי חוקי כפליט יכולה להתבסס על קשיים שעבר השוהה הזר בדרכו לישראל. בספטמבר 2014 כתב פוגלמן את דעת הרוב בפסק הדין שביטל את תיקון מס' 4 לחוק למניעת הסתננות (עבירות ושיפוט) שהסדיר את הפעלתו של מתקן חולות.
פסיקתו > מעמד אישי

בדיון נוסף של שבעה שופטים היה פוגלמן בעמדת יחיד שצו הורות פסיקתי איננו מכונן הורות אלא מצהיר על הורותם הקיימת של בני הזוג.
פסיקתו > ענייני ביטחון

באיזון שבין זכויות הפרט לענייני ביטחון פוגלמן הוא בין השופטים המדגישים יותר את זכויות הפרט. בשנת 2009 היה השופט פוגלמן שותף להחלטה שביטלה את האיסור הגורף שהוטל על פלסטינים מלנהוג בכביש 443. פוגלמן גם היה בעמדת המיעוט שלמדינה אין סמכות להחזיק בגופות מחבלים לצורכי משא ומתן על שחרור גופות חיילי צה"ל. באוגוסט 2018 קבע שהמדינה אינה רשאית למנוע טיפול רפואי בישראל של קרובות משפחה של אנשי חמאס, כמנוף לחץ לשחרור חטופים שבידי החמאס. בנובמבר 2019 ביקש לקבוע בדעת מיעוט כי על המדינה לאפשר לפלסטינים השוהים בישראל מכח איחוד משפחות עם אישורי מת"ק לטוס דרך נמל התעופה בן-גוריון, בניגוד לעמדת מערכת הביטחון שדרשה להגביל שימוש זה למקרים הומניטריים חריגים.
בספטמבר 2017 היה בעמדת הרוב שביטלו את שלילת תושבותם של 4 מתושבי מזרח ירושלים אשר נבחרו לפרלמנט הפלסטיני מטעם רשימה המזוהה עם החמאס. בפסק הדין נכתב: "הסעיפים בחוק הכניסה לישראל אינם אוצרים את הסמכות לשלול רישיון ישיבת קבע של תושב מזרח ירושלים מחמת 'הפרת אמונים', ועל מנת להוציא לפועל החלטה מנהלית דוגמת זו נדרשת הסדרה חקיקתית מפורטת ומפורשת". כמו כן נכתב: "הכרעתנו הפרשנית אינה מתמקדת בעניינם של העותרים דווקא, כי אם בשאלה פרשנית בעלת תחולה כללית הנוגעת לתושבי מזרח ירושלים. משכך, הכרעתנו זו הוגבלה למישור הסמכות בהקשר שעליו עמדנו, ולכך בלבד. אין היא באה לרפות את ידי העוסקים במלחמה בטרור. כלל יסוד הוא כי גם במלחמה בטרור מגבילה עצמה מדינת ישראל לפעולה בגדר הוראות הדין. שמירה על שלטון החוק והכרה בחירויות הפרט מהוות מרכיב חשוב בסדר יומה של הדמוקרטיה הישראלית....". ביולי 2022 היה בדעת יחיד מול שישה שופטים אחרים, שלא ניתן לשלול אזרחות ממי שעשה מעשה שיש בו משום הפרת אמונים למדינת ישראל ואין לו אזרחות אחרת, ללא הסדר חקיקתי שיעניק להם רישיון ישיבת קבע ייעודי.
פוגלמן הוא מהמתנגדים להריסת בתי מחבלים כאשר לא הוכח שבני הבית היו שותפים לפיגוע. עם זאת, לאחר שנפסק ברוב דעות בבית המשפט העליון לאפשר הריסת בתים של מחבלים, הוא פוסק בהתאם, תוך הסתייגות במקרים מסוימים, למשל כאשר צו ההריסה הוצא זמן רב אחרי הפיגוע וכאשר המפגע הוא קטין. בעקבות החלטת פוגלמן להוציא צו מניעה זמני על הריסת בתי מחבלים באוקטובר 2015, כתב חבר הכנסת מוטי יוגב כי הוא "שם את עצמו בצד של האויב". בתגובה תבע מנהל בתי המשפט, מיכאל שפיצר, מיושב ראש הכנסת לפעול נגד יוגב, וכן הורה לתגבר את האבטחה סביב פוגלמן.
מכת כינים

מכת כינים על-פי ג'יימס טיסו
על פי המסופר בספר שמות, מַכַּת כִּנִּים היא המכה השלישית מבין עשר המכות שאלוהים הנחית על ארץ מצרים, עקב סירובו של פרעה מלך מצרים, לשלח את בני ישראל מארצו, בניגוד לציוויו של האל, שנמסר לו על ידי משה.
במהלך מכה זו, מלאה הארץ בכינים והן רחשו על עפר הארץ, ועל האדם והבהמה.
התיאור

ויאמר ה' אל משה אמר אל אהרן נטה את מטך והך את עפר הארץ והיה לכנם בכל ארץ מצרים.  ויעשו כן ויט אהרן את ידו במטהו ויך את עפר הארץ, ותהי הכנם באדם ובבהמה כל עפר הארץ היה כנים בכל ארץ מצרים. ויעשו כן החרטמים בלטיהם להוציא את הכנים ולא יכלו ותהי הכנם באדם ובבהמה. ויאמרו החרטמים אל פרעה אצבע אלהים הוא ויחזק לב פרעה ולא שמע אלהם כאשר דבר ה'.
התיאור > פגיעת המכה בעברים

לדעת רבי אברהם אבן עזרא, פשוטם של המקראות מורה כי המכות הראשונות: דם, צפרדע וכינים, וכן מכת שחין ומכת ארבה פגעו במידה דומה בין במצרים ובין בעברים. אך הרמב"ם חולק על דעתו וסבור כי פשוטם של המקראות מורה שגם במכות דם וצפרדע, שחין וארבה, לקו המצרים בלבד ולא העברים. לגבי מכת כינים, נוקט הרמב"ם שגם במושבות העברים הופיעו הכינים אך לא ציערו אותם.
במדרשי חז"ל

חז"ל ביארו את הטעם להבאת המכות על מצרים מידה כנגד מידה, ועל מכת כינים אמרו:
לפי ששמו ישראל מכבדי חוצות ושוקים, לפיכך נהפך עפרם לכנים, וחופרין אמה על אמה ולא היה שם עפר, שנאמר: כל עפר הארץ היה כנים.
במדרש מופיעה דעת רבי אלעזר שהטעם שלא יכלו חרטומי מצרים להפוך גם הם עפר לכינים, הוא שאין השד יכול לברוא פחות מכשעורה.
רש"י מביא מהמדרש שיעקב אבינו ביקש שלא להיקבר במצרים, כיוון שצפה שהארץ עתידה ללקות במכת כינים.
הערות שוליים

↑  ראו: אבן עזרא (הארוך), שמות ז, כד. דבריו אלו עומדים בסתירה למדרשי חז"ל במספר מקומות, והם זכו להתייחסות שלילית עוד בתקופת הראשונים, ראו על כך אצל: י"ל קרינסקי, קרני אור על ה"אבן עזרא", בחומש "מחוקקי יהודה".
↑  רמב"ם, פירוש המשניות למסכת אבות פרק חמישי, משנה ד.
| ספר שמות |
| --- | --- | --- |
| פרשת שמות | גזירות פרעה • שעבוד מצרים • משה בתיבה • בתיה בת פרעה • בריחת משה למדין • הסנה הבוער • צפורה במלון • משה בארמון פרעה |  |
| פרשת וארא | עשר מכות מצרים • מכת דם • מכת צפרדע • מכת כינים • מכת ערוב • מכת דבר • מכת שחין • מכת ברד |  |
| פרשת בא | מכת ארבה • מכת חושך • פסח מצרים • מכת בכורות • יציאת מצרים • קידוש בכורות • תפילין |  |
| פרשת בשלח | עמוד הענן ועמוד האש • קריעת ים סוף • שירת הים • שירת מרים • מרה • אילם • מן • פרשת המן • תחום שבת • מסה ומריבה • רפידים • מלחמת עמלק |  |
| פרשת יתרו | יתרו וצפורה • עצת יתרו • שלושת ימי ההגבלה • מעמד הר סיני • עשרת הדיברות • לא תעשון אתי |  |
| פרשת משפטים | עבד עברי • אמה עברייה • חובל • נזקי בהמה (קרן, שן ורגל) • נזקי בור • נזקי אש • גנבה והבא במחתרת • דיני שומרים • מפתה • כל אלמנה ויתום לא תענון • טרפה • אחרי רבים להטות • ברית האגנות • לוחות הברית |  |
| פרשת תרומה | בניית המשכן • ארון הברית • הכפורת • הכרובים • השולחן • המנורה • יריעות המשכן • קרשי המשכן • האדנים • הפרוכת • מזבח הנחושת • קלעי חצר המשכן. |  |
| פרשת תצוה | הדלקת הנרות במקדש • בגדי כהונה • קורבן התמיד • שבעת ימי המילואים • חנוכת המשכן • מזבח הזהב |  |
| פרשת כי תשא | מחצית השקל • כיור הנחושת • קטורת הסמים • שמן המשחה • חטא העגל • שבירת הלוחות • שלש עשרה מידות הרחמים • קרינת פני משה |  |
| פרשת ויקהל | יריעות המשכן • קרשי המשכן • הארון • השולחן • המנורה • מזבח הזהב • מזבח הנחושת • כיור  • קלעי החצר |  |
| פרשת פקודי | סיכום הקמת המשכן • חנוכת המשכן |  |
| דמויות בספר | שפרה ופועה • עמרם • יוכבד • משה • אהרן • מרים הנביאה • פרעה • בתיה • יתרו • צפורה • נחשון בן עמינדב • יהושע בן נון • בצלאל בן אורי • אהליאב בן אחיסמך |  |
ספר בראשית • ספר שמות • ספר ויקרא • ספר במדבר • ספר דברים
מיאר

המיאר (Maiar) (מיא ביחיד) הן ישויות בלגנדריום של ג'ון רונלד רעואל טולקין, אשר מספרן לא נודע, אך ידוע כי קיימות רבות כמותן - שכן, הן איתני טבע ורגש; ורובן הגדול חי ביבשת אמן. המיאר הם משרתי הולאר, 14 הארכי-מלאכים אשר נשלחו על ידי אילובטר (הבורא, קרוי גם 'ארוּ') לעצב את הארץ התיכונה. יחד הם מהווים את האיינור.
ניתן להשוותם לאלים משניים ממיתולוגיות שונות, כמו הנימפות, או המוזות, כמו גם למלאכים בדתות המונותאיסטיות. כמו כן, הם יכולים ללבוש צורות שונות, כמו האיסטרי (הקוסמים). קיימים מספר מיאר המופיעים בשמותם לאורך סיפורי הארץ התיכונה, מבריאת העולם ושנות העצים ועד סוף העידן השלישי.
מיאר משנות העצים והעידן הראשון > אאונוה (Eonwe)

אדון המיאר, נושא דגלו וכרוזו של מנווה, מלך הולאר, ובן זוגה של אילמרה. מתואר כאדיר ביותר בנשק מכל אשר בארדה. מופיע בעיקר במלחמת החרון של קץ העידן הראשון, כמפקדם של כוחות המערב.
מיאר משנות העצים והעידן הראשון > אילמרה (Ilmare)

מלכת המיאר, אמתה של ורדה, ורעייתו של אאונוה. מתוארת כאחת האדירים בקרב המיאר.
מיאר משנות העצים והעידן הראשון > אוינן (Uinen)

היא משתייכת למיאר של אולמו, ורעייתו של אוסה. מסופר כי היא אלת המים המלוחים, ושיערה פזור על כל מרחבי הימים (הוא מרקם המים). בנוסף, היא אוהבת את כל היצורים החיים בימים ואת צמחי המים. בעיני הספנים בני-התמותה מנומנור, היא לא פחותה במעמדה מן הולאר.
במשך העידן הראשון הייתה ידידה קרובה לקירדן חרש-הספינות, והיא בעצמה לימדה אותו את ניגון הים ותורת המים.
מיאר משנות העצים והעידן הראשון > אוסה (Osse)

פשר שמו "אימה". הוא ידיד אולמו, ובן זוגה של אוינן. מסופר כי מלקור כמעט והצליח לדרדרו אל תכליתו האפילה, כי המים היו חולשתו של מלקור, והוא לא יכל לגבור עליהם. לכן דיבר מלקור אל אוסה, והציע לו לעזור להביס את אולמו, ובתמורה יקבל שליטה על כל ממשלת המים בעולם, וידיח את אולמו מתפקידו. על-כן, אוסה גרם לסופות אדירות, והביא גלים אדירים אל היבשה. אבל מיד באה אוינן, ועצרה בעדו, התנצלה בפני אאולה  (אל הארץ) על ההרס, וביקשה מאולמו שיסלח לאוסה. אוסה נסלח לבסוף, אבל התשוקה לסערות נזרעה בו, ולכן הוא חוזר עליהן מדי פעם. אוסה לא חי במעמקי המים, כי נאמר שהוא אוהב להיות על החופים - שם הוא שש לרוחות מנווה, ומתענג על הגלים. עלפי הנמלים מוקירים אותו ואת אולמו יותר מכל ולאר ומיאר אחרים. הוא בעצמו היה ידיד קרוב מאוד, בעידן הראשון, לקירדן חרש-הספינות, שר עלפי-הנמלים; ואף לימד אותו ואת בני עמו על בניית האוניות, ואת דרך מציאתן והוצאתן של הפנינים היפות.